Foto: RIA Novosti / Sergey Guneyev USM Holdings asoschisi va egalaridan biri Alisher Usmonov sanksiyalar bilan tadbirkorlarni tarbiyalash kerakmasligini aytdi. “Men sanksiyalar, jumladan u yoki bu siyosiy jarayonlarga umuman aloqasi bo‘lmagan tadbirkorlarni, tarbiyalashning yaxshi usuli, deb hisoblamayman. Bunda aksiyador yoki davlat korporatsiyasi rahbari vazifalarini vijdonan bajarayotgan kishining nima aloqasi bor? Tashkilotni jazolang, odamning nima aloqasi bor?”, deb aytgan Usmonov “Rossiya 1” telekanalida uzatiluvchi “Deystvuyushchiye litsa s Nailey Asker-zade” ko‘rsatuvida. Usmonovning aytishicha, aksariyat hollarda kompaniyalarda aksiyador davlat bo‘lib chiqadi. “Davlatni sanksiyalar bilan tarbiyalash esa XXI asrda inson duch kelayotgan jiddiy chorlovlarga qarshi kurashdagi sa’y-harakatlarni birlashtirish haqida ko‘proq o‘ylash kerak bo‘lgan bugungi dunyo uchun usul emas”, deb qo‘shimcha qilgan Usmonov.